DA Den Europæiske Unions Tidende C 230/28

Rapport fra Kommissionen om bestråling af fødevarer i 2004

(2006/C 230/08)

RESUMÉ

I henhold til artikel 7, stk. 3, i Europa-Parlamentets og Rådets direktiv 1999/2/EF af 22. februar 1999 om indbyrdes tilnærmelse af medlemsstaternes lovgivning om levnedsmidler og levnedsmiddelingredienser, som er behandlet med ioniserende stråling (1), skal medlemsstaterne hvert år meddele Kommissionen:

— resultaterne af den kontrol, der er foretaget i anlæg, der foretager ioniserende stråling, navnlig hvad angår kategorien og mængden af de behandlede produkter samt de anvendte doser, og

— resultaterne af den kontrol, der er foretaget i markedsføringsleddet og de metoder, der anvendes til påvisning af behandling med ioniserende stråling.

I 2004 var der godkendte bestrålingsanlæg i 10 medlemsstater. 7 medlemsstater har fremlagt de ønskede oplysninger om de behandlede fødevarekategorier, mængder eller doser. Den nøjagtige mængde fødevarer, der blev bestrålet i EU i 2004, er derfor ukendt.

16 medlemsstater oplyste, at de havde udført kontrol på markedsførte fødevarer. I alt blev der kontrolleret 7 169 fødevareprøver i 2004. Det blev konstateret, at ca. 3,9 % af produkterne på markedet var bestrålet og ikke mærket. Det er især produkter indført fra Asien, navnlig asiatiske nudler og tørrede tilberedte nudler, der synes at være bestrålet ulovligt.

Forskellene medlemsstaterne imellem, for så vidt angår resultaterne af kontrollen, kan delvist forklares ved valget af prøver og de anvendte analysemetoders ydeevne.

1. Retsgrundlag og baggrund

I henhold til artikel 7, stk. 3, i direktiv 1999/2/EF skal medlemsstaterne hvert år meddele Kommissionen:

— resultaterne af den kontrol, der er foretaget i anlæg, der foretager ioniserende stråling, navnlig hvad angår kategorien og mængden af de behandlede produkter samt de anvendte doser, og

— resultaterne af den kontrol, der er foretaget i markedsføringsleddet og de metoder, der anvendes til påvisning af behandling med ioniserende stråling.

Kommissionen offentliggør resultaterne i form af årsrapporter i Den Europæiske Unions Tidende.

Denne rapport dækker perioden fra 1. januar 2004 til 31. december 2004.

Oplysninger om de generelle aspekter af behandlingen af fødevarer med ioniserende stråling kan indhentes på webstedet for Europa-Kommissionens Generaldirektorat for Sundhed og Forbrugerbeskyttelse (2).

1.1. Bestrålingsanlæg

I henhold til artikel 3, stk. 2, i direktiv 1999/2/EF må fødevarer kun bestråles i godkendte bestrålingsanlæg. For anlæg i EU gives godkendelsen af medlemsstaternes kompetente myndigheder. Medlemsstaterne skal underrette Kommissionen om de godkendte bestrålingsanlæg (artikel 7, stk. 1).

Listen over godkendte anlæg i medlemsstaterne er blevet offentliggjort af Kommissionen (3).

1.2. Bestrålede fødevarer

Bestråling af tørrede aromatiske urter, krydderier og krydderurter er tilladt i EU (Europa-Parlamentets og Rådets direktiv 1999/3/EF af 22. februar 1999 om opstilling af en fællesskabsliste over levnedsmidler og levnedsmiddelingredienser, som er behandlet med ioniserende stråling (4)). Hertil kommer, at seks medlemsstater har meddelt, at de opretholder nationale tilladelser til en række fødevarer i overensstemmelse med artikel 4, stk. 4, i direktiv 1999/2/EF. Kommissionen har udgivet fortegnelsen over nationale tilladelser (5).

I henhold til artikel 6 i direktiv 1999/2/EF skal bestrålede fødevarer eller bestrålede ingredienser, der indgår i fødevarer, mærkes med betegnelsen »bestrålet« eller »strålekonserveret« eller »behandlet med ioniserende stråling« eller »konserveret med ioniserende stråling«.

For at håndhæve den korrekte mærkning eller påvise produkter, der ikke er tilladt, har Den Europæiske Standardiseringsorganisation (CEN) udarbejdet en række analysemetoder efter at have opnået mandat hertil af Kommissionen.

2. Resultaterne af kontrol udført på bestrålingsanlæg

Nærmere oplysninger om anlæggene i medlemsstaterne findes på Kommissionens websted:

http://europa.eu.int/comm/food/food/biosafety/irradiation/approved_facilities_en.pdf.

Medlemsstaterne har forelagt følgende oplysninger:

2.1. Belgien

Inspektioner udført af de kompetente myndigheder i 2004 på bestrålingsanlægget IBA Mediris S.A. bekræftede, at kravene i direktiv 1999/2/EF var overholdt.

Følgende tabel viser, hvilke kategorier og mængder af fødevarer der blev bestrålet på anlægget i 2004.

Fødevarer Mængde (t) (6) Rejer 685,7 Frølår 2 688,4 Urter og krydderier samt krydderurter 496,0 Frosne grøntsager 143,4 Ost 26,6 Æg 168,9 Fjerkræ, vildt 219,8 Kød 966,8 Fisk 191,9 Tørret frugt 2,8 Stivelse 112,5 Plasma 46,4 Færdigretter 167,5 I alt 5 776,6

2.2. Tjekkiet

Inspektioner udført af de kompetente myndigheder i 2004 på bestrålingsanlægget Artim spol.s.r.o. bekræftede, at kravene i direktiv 1999/2/EF var overholdt.

Følgende tabel viser, hvilke kategorier og mængder af fødevarer der blev bestrålet på anlægget i 2004.

Fødevarer Mængde (t) Den samlede gennemsnitlige absorberede bestrålingsdosis (kGy) Tørrede aromatiske urter, krydderier og krydderurter 460,3 5 Æggehvide 0,01 3 I alt 460,8

2.3. Tyskland

I den periode, rapporten omfatter, var der fire godkendte bestrålingsanlæg i Tyskland.

a) Gamma Service Produktbestrahlung GmbH, Radeberg Inspektioner udført af de kompetente myndigheder i 2004 på bestrålingsanlægget bekræftede, at kravene i direktiv 1999/2/EF var overholdt. Følgende tabel viser, hvilke kategorier og mængder af fødevarer der blev bestrålet på anlægget i 2004. Fødevarer Mængde (t) Gennemsnitlig absorberet dosis (kGy) Tørrede grøntsager 3,3 <10 Urter og krydderurter 338,4 <10 Andre fødevarer (guaranafrø) 0,7 <10 I alt 342,4

b) Beta-Gamma-Service GmbH & Co. KG, Bruchsal Inspektioner udført af de kompetente myndigheder i 2004 på bestrålingsanlægget bekræftede, at kravene i direktiv 1999/2/EF var overholdt. Følgende tabel viser, hvilke kategorier og mængder af fødevarer der blev bestrålet på anlægget i 2004. Fødevarer Mængde (t) Gennemsnitlig absorberet dosis (kGy) Kornet rørhat 1,20 6,6 Vegetabilske råmaterialer (persille, dild, koriander) 2,50 6,3 Spinatpulver 4,32 6,5 Blegselleri-/peberrodspulver 3,00 6,6 Persille 13,00 5,2 I alt 24,02

c) Isotron Deutschland GmbH, Allershausen Inspektioner udført af de kompetente myndigheder i 2004 på bestrålingsanlægget bekræftede, at kravene i direktiv 1999/2/EF var overholdt. Følgende tabel viser, hvilke kategorier og mængder af fødevarer der blev bestrålet på anlægget i 2004. Fødevarer Mængde (t) Gennemsnitlig absorberet dosis (kGy) Krydderier 53 7-9 Krydderurter 440 7-9 I alt 429,21

d) Gamma-Service GmbH&Co KG, Bruchsal Der er ikke bestrålet fødevarer på anlægget i 2004.

2.4. Spanien

I Spanien er der to anlæg, der er godkendt til at foretage bestråling af fødevarer.

Den pågældende medlemsstat har ikke fremlagt oplysninger om resultaterne af kontrol på anlæggene.

2.5. Frankrig

I Frankrig er der syv anlæg, der er godkendt til at foretage bestråling af fødevarer.

Inspektioner udført af de kompetente myndigheder i 2004 på bestrålingsanlægget bekræftede, at kravene i direktiv 1999/2/EF var overholdt.

Følgende tabel viser, hvilke kategorier og mængder af fødevarer der blev bestrålet på anlæggene i 2004.

Fødevarer Mængde (t) Gennemsnitlig absorberet dosis (kGy) Urter og krydderier samt krydderurter 203 10 Frosne krydderurter 1 10 Tørrede grøntsager og tørret frugt 2 1 Arabisk gummi 28 3 Kasein og kaseinater 54 6 Maskinudbenet fjerkrækød, slagtebiprodukter af fjerkræ 635 5 Frosne frølår 813 5 Rejer 20 I alt 1 802

2.6. Ungarn

I Ungarn er der et enkelt anlæg, der er godkendt til at foretage bestråling af fødevarer.

Den pågældende medlemsstat har ikke fremlagt oplysninger om resultaterne af kontrol på anlægget.

2.7. Italien

I Italien er der et enkelt anlæg, der er godkendt til at foretage bestråling af fødevarer.

Den pågældende medlemsstat har ikke fremlagt oplysninger om resultaterne af kontrol på anlægget.

2.8. Nederlandene

I Nederlandene er der to anlæg, der er godkendt til at foretage bestråling af fødevarer.

I 2004 blev der gennemført en generel inspektion af Isotron-anlægget i Ede. Anlægget i Etten-Leur blev kun inspiceret med hensyn til HACCP-principperne. Der er ikke fremlagt nogen oplysninger om resultaterne af inspektionerne.

Følgende tabel viser, hvilke kategorier og mængder af fødevarer der blev bestrålet på anlæggene i 2004.

Produkter i 2004 Mængde (t) (7) Krydderier, krydderurter 1 638,4 Dehydrerede grøntsager 1 088 Fjerkrækød (frosset) 23,2 Rejer (frosne) 284,8 Kød af frøer 64 Æggehvider (nedkølede) 1,6 Fødevarer (8) 1 647,2 Fødevareprøver 21,6 I alt 4 768,8

2.9. Polen

I Polen er der to anlæg, der er godkendt til at foretage bestråling af fødevarer.

Anlægget ved Institute of Applied Radiation Chemistry under det tekniske universitet i Lodz blev inspiceret af State Sanitary Inspection og i overensstemmelse med direktiv 1999/2/EF.

Følgende tabeller viser, hvilke kategorier og mængder af fødevarer der blev bestrålet på anlæggene i 2004.

1. Institute of Nuclear Chemistry and Technology, Warszawa Fødevarer Mængde (t) Gennemsnitlig absorberet dosis (kGy) Krydderier, krydderurter og dehydrerede grøntsager 619,3 7 Tørrede svampe 61,4 5-7 I alt 680,7 1

2. Institute of Applied Radiation Chemistry ved det tekniske universitet i Lodz Fødevarer Mængde (t) Gennemsnitlig absorberet dosis (kGy) Krydderier 47,8 8 I alt 47,8

2.10. Det Forenede Kongerige

I Det Forenede Kongerige er der et enkelt anlæg, der er godkendt til at foretage bestråling af fødevarer.

Anlægget (referencenr. EW/04) blev inspiceret af Food Standards Agency i december 2004. Anlægget overholdt kravene i tilladelsen og i direktiv 1999/2/EF.

Der blev ikke bestrålet nogen fødevarer i henhold til tilladelsen i Det Forenede Kongerige i 2004.

2.11. Sammenfatning for EU

Ti medlemsstater, herunder tre nye medlemsstater, har anlæg, der er godkendt i overensstemmelse med artikel 7, stk. 2, i direktiv 1999/2/EF.

Kun 4 medlemsstater meddelte Kommissionen resultaterne af kontrollen på bestrålingsanlæggene. Spanien, Ungarn og Italien fremlagde ikke disse oplysninger.

Det er derfor ikke muligt at fastslå, hvor stor en mængde fødevarer der helt præcist blev bestrålet i EU.

3. Resultater af kontrol i markedsføringsleddet og de metoder, der anvendes til påvisning af bestrålede fødevarer

Medlemsstaterne har forelagt følgende oplysninger:

3.1. Østrig

118 prøver blev kontrolleret for behandling med ioniserende stråling. Der blev konstateret bestråling i 1 prøve tørret fisk, som var udtaget i forbindelse med en inspektion, som blev foretaget som opfølgning på en meddelelse via systemet for hurtig varsling for fødevarer og foder (RASFF).

Analyserede fødevarer Antal analyserede prøver: 118 Anvendt CEN-metode Resultat: ikke bestrålet Resultat: bestrålet, ikke korrekt mærket Basilikum 2 0 EN 1788 EN 13751 Cayennepeber 2 0 EN 1788 EN 13751 Kryddernellike 1 0 EN 1788 EN 13751 Merian 4 0 EN 1788 EN 13751 Oregano 4 0 EN 1788 EN 13751 Paprika 7 0 EN 1788 EN 13751 Peber 10 0 EN 1788 EN 13751 Pebermynte 1 0 EN 1788 EN 13751 Rosmarin 4 0 EN 1788 EN 13751 Urtete (krydret) 34 0 EN 1788 EN 13751 Timian 5 0 EN 1788 EN 13751 Kyllinger 14 0 EN 1786 Kalkuner 3 0 EN 1786 Ænder 15 0 EN 1786 Gæs 11 0 EN 1786 Tørret fisk 1 1 EN 1785 I alt 117 1 I alt i % af analyserede prøver 99 1

3.2. Belgien

Der blev analyseret i alt 225 prøver. I ingen af prøverne blev der konstateret bestråling.

Analyserede fødevarer Antal analyserede prøver: 225 Anvendt CEN-metode Resultat: ikke bestrålet Resultat: bestrålet, ikke korrekt mærket (oprindelse) Frosne rejer uden skal eller hoved 40 0 EN 1785 Tørrede urter og krydderier 44 0 EN 1785 Maskinudbenet fjerkrækød 23 0 EN 1785 Friske jordbær 27 0 EN 1785 Revet ost 42 0 EN 1785 I alt 225 0 I alt i % af analyserede prøver 100 0

3.3. Cypern

Der blev ikke udført analytisk kontrol i 2004.

3.4. Tjekkiet

Der blev analyseret i alt 17 prøver. 1 prøve urtete blev testet positiv for bestråling og var ikke korrekt mærket.

Analyserede fødevarer Antal analyserede prøver: 17 Anvendt CEN-metode Resultat: ikke bestrålet Resultat: bestrålet, ikke korrekt mærket Krydderier 8 0 EN 13751 EN 1788 Urteteprodukter 3 1 EN 13751 EN 1788 Kosttilskud 5 0 EN 13751 EN 1788 I alt 16 1 I alt i % af analyserede prøver 94 6

3.5. Tyskland

Der blev undersøgt 4 302 fødevareprøver. 74 af prøverne, dvs. i gennemsnit 1,7 %, opfyldte ikke kravene: 62 prøver var ikke korrekt mærket, og det blev konstateret, at 12 prøver var blevet bestrålet ulovligt.

Overtrædelserne er fordelt meget uens på produktkategorierne. I gruppen »asiatiske nudelsnacks, partysnacks, pizza, tv-snacks« var 5 af 14 prøver (36 %) bestrålet og ikke korrekt mærket.

Det bør bemærkes, at de fleste prøver, der ikke opfyldte kravene, stammede fra produkter fra Asien.

Analyserede fødevarer Antal analyserede prøver. 4 302 Anvendt CEN-metode Resultat: ikke bestrålet Resultat: bestrålet, ikke korrekt mærket (9) (oprindelse) Mælk og mælkeprodukter 52 0 EN 1788 EN 1787 EN 1784 EN 1785 Ost med krydderurter 57 0 EN 1788 EN 1784 EN 1787 Smør med krydderurter 28 0 EN 1787 EN 1788 Æg og ægprodukter 6 0 EN 1784 mod. Kød (inkl. frosset kød, undtagen fjerkræ og vildt) 11 0 EN 1784 mod. EN 1786 Kødprodukter (undtagen pølser) 31 1 (9) (Vietnam) EN 1786 EN 1788 Pølser 69 0 EN 1784 mod. EN 1786 EN 1788 EN 1787 Fjerkræ 124 0 EN 1784 EN 1786 Vildt 12 0 EN 1786 EN 1784 Fisk og fiskevarer 76 4 (9) (Thailand) EN 1784 EN 1786 EN 1788 Krebsdyr, skaldyr, muslinger og andre vanddyr og produkter heraf 227 2 (9) EN 1786 EN 1788 L 12.01-1 Bælgfrugter 40 0 EN 1787 EN 1788 EN 13751 (screening) Supper, sovse 69 3 EN 1787 EN 1788 EN 13751 Korn og kornprodukter 68 EN 1787 EN 1788 EN 13751 Oliefrø 83 0 EN 1784 EN 1787 EN 1788 EN 13751 Nødder 307 0 EN 1784 mod. EN 1786 EN 1787 EN 1788 EN 13751 Kartofler, plantedele med højt stivelsesindhold 37 0 EN 1787 EN 13751 EN 1788 Friske grøntsager, salat 86 0 EN 1787 EN 1788 EN 13751 Tørrede grøntsager eller produkter heraf 112 2 (9) (Kina, spinatpulver) EN 1787 EN 1788 EN 13751 (screening) Friske svampe 79 0 EN 1788 EN 13751 Tørrede svampe eller produkter heraf 281 3 + 2 (9) (Asien, Italien, Tyskland) EN 1787 EN 1788 EN 13751 (screening) Frisk frugt 192 1 (9) EN 1784 mod. EN 1784 EN 1787 EN 1788 EN 13751 Tørret frugt eller produkter heraf 213 0 EN 1787 EN 1788 EN 13708 EN 13751 L 30.00-3 Rå kaffe 15 0 EN 1788 Te og telignende produkter 291 0 EN 1788 EN 1787 EN 13751 EN 13751 (screening) Færdigretter 8 0 EN 1786 EN 1787 EN 1788 Krydderier, inkl. krydderiblandinger og salt med krydderier 1 268 34 EN 1786 EN 1787 EN 1788 EN 13751 EN 13751 (screening) EN 13788 Krydderurter 171 2 EN 1787 EN 1788 EN 13751 EN 13788 Tørrede færdigretter 73 13 (Vietnam, Taiwan, Tyrkiet, Tyskland) EN 1787 EN 1788 EN 13751 Asiatiske nudelsnacks, partysnacks, pizza, tv-snacks 9 5 EN 1787 EN 1788 Kosttilskud 90 2 EN 1784 mod. EN 1787 EN 1788 EN 13751 EN 13751 (screening) Andet 43 EN 1787 EN 1788 I alt 4 228 74 I alt i % af analyserede prøver 98 2

3.6. Danmark

Fødevarestyrelsen undersøgte 53 prøver for kosttilskud indeholdende urter og urter som råvarer til fremstilling af kosttilskud. 3 prøver var bestrålet eller indeholdt bestrålede ingredienser. Ingen af prøverne var korrekt mærket, for så vidt angår bestråling.

Analyserede fødevarer Antal analyserede prøver: 53 Anvendt CEN-metode Resultat: ikke bestrålet Resultat: bestrålet, ikke korrekt mærket Kosttilskud indeholdende urter og urter som råvarer til fremstilling af kosttilskud 50 3 EN 13783 (screening) og EN 1788 (verifikation) I alt 50 3 I alt i % af analyserede prøver 94 6

3.7. Estland

Der blev ikke udført analytisk kontrol i 2004.

3.8. Grækenland

Der blev analyseret i alt 76 prøver. De 5 prøver, der var positive, var kosttilskud. Der blev ikke fremlagt nogen oplysninger om mærkningen af disse prøver.

Analyserede fødevarer Antal analyserede prøver: 76 Anvendt CEN-metode Resultat: ikke bestrålet Resultat: bestrålet Tørrede krydderier og urter 34 0 EN 13751 Kosttilskud 30 5 EN 13751 Kakao 11 0 EN 13751 Fisk 1 0 EN 13751 I alt 71 5 I alt i % af analyserede prøver 93 7

3.9. Spanien

Den pågældende medlemsstat har ikke fremlagt oplysninger om resultaterne af kontrol på markedet.

3.10. Finland

Der blev analyseret i alt 309 prøver. Det blev konstateret, at 84 af de 297 prøver tørrede krydderier og urter, der blev analyseret, indeholdt bestrålet materiale. De fleste af disse prøver var krydderiblandinger i minutnudler indført fra Kina og andre asiatiske lande.

Der blev analyseret i alt 12 kosttilskud, og det blev konstateret, at 8 indeholdt bestrålet materiale.

Analyserede fødevarer Antal analyserede prøver: 309 Anvendt CEN-metode Resultat: ikke bestrålet Resultat: bestrålet, ikke korrekt mærket Tørrede krydderier og urter 213 84 EN 13751 EN 1788 Kosttilskud 4 8 EN 13751 EN 1788 I alt 217 92 I alt i % af analyserede prøver 70 30

3.11. Frankrig

Der blev analyseret i alt 60 prøver, mestendels krydderier. I ingen af prøverne blev der konstateret bestråling.

3.12. Ungarn

Der blev analyseret i alt 134 prøver. 2 prøver krydderurter var positive for bestråling, og en af disse to prøver var ikke korrekt mærket.

Analyserede fødevarer Antal analyserede prøver: 134 Anvendt CEN-metode Resultat: ikke bestrålet Resultat: bestrålet (10) Krydderurter 117 2 EN 1788 Te 15 0 EN 1788 I alt 132 2 I alt i % af analyserede prøver 99 1

3.13. Irland

Der blev analyseret i alt 586 prøver, og det blev konstateret, at 9 af disse prøver var bestrålet.

Analyserede fødevarer Antal analyserede prøver: 586 Anvendt CEN-metode Resultat: ikke bestrålet Resultat: bestrålet, ikke korrekt mærket Kyllingepølser 1 0 EN 13751 EN 1788 Rejer 10 0 Supper, bouillon og saucer 43 2 Kornprodukter og bagværk 7 1 Frugt og grøntsager 79 0 Urter og krydderier 342 3 Kaffe og te 23 2 Frø 62 1 Fødevarer bestemt til særlig ernæring 1 0 Kosttilskud 7 0 I alt 577 9 I alt i % af analyserede prøver 98 2

3.14. Italien

Den pågældende medlemsstat har ikke fremlagt oplysninger om resultaterne af kontrol på markedet.

3.15. Letland

Der blev ikke udført analytisk kontrol i 2004.

3.16. Litauen

Der blev analyseret 2 prøver: 1 prøve laurbærblade og 1 prøve grøn te. Begge var negative.

Der blev foretaget kontrol af dokumenterne for tørrede aromatiske urter, krydderier og krydderurter i 300 fødevarebutikker, men det gav ingen oplysninger om en mulig behandling af de pågældende tørrede aromatiske urter, krydderier og krydderurter med ioniserende stråling.

3.17. Luxembourg

I alt 50 prøver blev analyseret. Ingen prøver blev testet positiv for bestråling.

Analyserede fødevarer Antal analyserede prøver: 50 Anvendt CEN-metode Resultat: ikke bestrålet Resultat: bestrålet Krydderier 10 0 EN 1788 Kartofler 10 0 EN 1788 Te 10 0 EN 1788 Krebsdyr: Rejer 10 0 EN 1788 Løg 10 0 EN 1788 I alt 50 0 I alt i % af analyserede prøver 100 0

3.18. Malta

Der blev ikke udført analytisk kontrol i 2004.

3.19. Nederlandene

Der blev udtaget i alt 430 prøver, som blev testet for bestråling. 45 af de 430 prøver viste sig at være bestrålet. Kun 2 af de bestrålede prøver var korrekt mærket. Der blev ikke fremlagt oplysninger om de positive prøvers oprindelse.

Analyserede fødevarer Antal analyserede prøver: 430 Anvendt CEN-metode Resultat: ikke bestrålet Resultat: bestrålet (11) Kosttilskud 165 38 EN 13751 EN 1788 Krydderier og urter 220 7 EN 13751 EN 1788 I alt 385 45 I alt i % af analyserede prøver 90 10

3.20. Polen

Der blev analyseret i alt 121 prøver. 7 prøver blev testet positiv for bestråling, og ingen af disse prøver var korrekt mærket.

Analyserede fødevarer Antal analyserede prøver: 121 Anvendt CEN-metode Resultat: ikke bestrålet Resultat: bestrålet, ikke korrekt mærket Tørrede urter, krydderier og krydderurter 60 6 (Singapore, Indien) EN 1788 Kartofler 2 0 EN 1788 Løg og hvidløg 13 0 EN 1788 Fjerkræ 7 0 EN 1788 Nødder med skal 24 1 EN 1788 Rejer, fisk 8 0 EN 1788 I alt 114 7 I alt i % af analyserede prøver 94 6

3.21. Portugal

Den pågældende medlemsstat har ikke fremlagt oplysninger om resultaterne af kontrol på markedet.

3.22. Sverige

Der blev ikke udført analytisk kontrol i 2004.

3.23. Slovakiet

I alt 10 prøver solsikkefrø, hasselnødder, jordnødder og mandler blev testet med GC-metode EN 1784. Resultaterne viser, at ingen af prøverne var bestrålet.

3.24. Slovenien

Der blev ikke udført analytisk kontrol i 2004.

3.25. Det Forenede Kongerige

De lokale britiske håndhævelsesmyndigheder udtog prøver af i alt 676 produkter, som blev analyseret med standardpåvisningstest til bestrålede fødevarer. Det blev konstateret, at 40 (6 %) af de 676 prøver var bestrålet.

Analyserede fødevarer Antal analyserede prøver: 676 Anvendt CEN-metode Resultat: ikke bestrålet Resultat: bestrålet Tørrede urter, krydderier og krydderurter 333 10 EN13751:2002; EN 1778:2001 Tørrede færdigretter 30 14 EN13751:2002; EN 1778:2001 Couscous og tørrede krydderurter 0 1 EN13751:2002; EN 1778:2001 Tørrede suppeblandinger 5 0 EN13751:2002 Nudler og tørrede krydderurter 18 12 EN13751:2002; EN 1778:2001 Tortillaer og tørrede krydderurter 2 0 EN13751:2002 Ris og tørrede krydderurter 2 0 EN13751:2002 Pasta og tørrede krydderurter 2 1 EN13751:2002; EN 1778:2001 Spiselige svampe (tørrede og friske) 4 1 EN13751:2002; EN 1778:2001 Tørret frugt 47 0 EN13751:2002 Frisk frugt 17 0 EN13751:2002 Grøntsager, inkl. løg 10 0 EN13751:2002 Urtete 21 0 EN13751:2002; EN 1778:2001 Fiskevarer, dvs. skaldyr, forskellige former for rejer og fisk 40 0 EN13751:2002; EN 1778:2001 Tørrede fødevareingredienser 4 0 EN13751:2002 Nødder 1 0 EN13751:2002 Kosttilskud 96 15 EN13751:2002; EN 1778:2001 I alt 636 40 I alt i % af analyserede prøver 94 6 —

3.26. Sammenfatning for EU

I følgende skema sammenfattes de analyserede prøver og resultater for EU som helhed:

Medlemsstat Antal prøver ikke bestrålet Antal prøver bestrålet, ikke korrekt mærket % af prøver bestrålet, ikke korrekt mærket AT 117 1 1 BE 225 0 0 CY IAK IAK IAK CZ 16 1 6 DE 4228 74 2 DK 50 3 6 EE IAK IAK IAK EL 71 5 7 ES IO IO IO FI 217 92 30 FR 60 0 0 HU 132 2 (12) 1 IE 577 9 0 IT IO IO IO LV IAK IAK IAK LT 2 0 0 LU 50 0 0 MT IAK IAK IAK NL 385 45 (12) 10 PL 114 7 6 PT IO IO IO SE IAK IAK IAK SK 10 0 0 SI IAK IAK IAK UK 636 40 6 I alt 6 890 279 3,9 IO : Den pågældende medlemsstat har ikke fremlagt nogen oplysninger. IAK : Der blev ikke udført analytisk kontrol i 2004.

4. Konklusioner

4.1. Resultaterne af kontrol udført på bestrålingsanlæg

Direktiv 1999/2/EF fastsætter, at medlemsstaterne skal underrette Kommissionen om resultaterne af kontrol udført på bestrålingsanlæg med hensyn til kategorier og mængder af bestrålede fødevarer og de gennemsnitligt anvendte doser.

I 2004 var der godkendte bestrålingsanlæg i 10 medlemsstater. I forhold til 2003 er der indsat anlæg i 3 nye medlemsstater på listen over godkendte anlæg i medlemsstaterne.

Kun 7 af de 10 medlemsstater fremlagde de ønskede oplysninger om de fødevarekategorier, der var behandlet.

Da rapporteringen er ufuldstændig, er den nøjagtige mængde fødevarer, der blev bestrålet i EU i 2004, ukendt.

4.2. Resultaterne af kontrol foretaget i markedsføringsleddet

16 medlemsstater udførte i 2004 analytisk kontrol og fremlagde de ønskede oplysninger. 6 medlemsstater meddelte Kommissionen, at de ikke havde udført analytisk kontrol i den periode, som denne rapport vedrører.

De fremlagte oplysninger viser, at 3,9 % af prøverne var bestrålet og ikke korrekt mærket i 2004.

Overtrædelserne er fordelt uens på produktkategorierne. Produkter indført fra Asien, navnlig asiatiske nudler og tørrede tilberedte nudler, er særlig problematiske. Det bør desuden bemærkes, at der i 2004 ikke var nogen anlæg i Asien, der var godkendt af Det Europæiske Fællesskab.

Kommissionen forventer, at kontrollen af disse produkter øges i alle medlemsstaterne, og at medlemsstaterne træffer de nødvendige foranstaltninger.

Forskellene medlemsstaterne imellem, for så vidt angår resultaterne af kontrollen, kan delvist forklares ved valget af prøver og de anvendte analysemetoders ydeevne.

4.3. Frist for indsendelse af kontrolresultater til 2005-rapporten

Fristen for indsendelse til Kommissionen af kontrolresultater foretaget i 2005 i henhold til artikel 7, stk. 3, i direktiv 1999/2/EF er den 30. april 2006.

(1) EFT L 66 af 13.3.1999, s. 16. Ændret ved forordning (EF) nr. 1882/2003 (EUT L 284 af 31.10.2003, s. 1).

(2) http://europa.eu.int/comm/food/food/biosafety/irradiation/index_en.htm.

(3) EUT C 187 af 7.8.2003, s. 13.

(4) EFT L 66 af 13.3.1999, s. 24.

(5) EUT C 56 af 11.3.2003, s. 5.

(6) Mængderne blev indberettet i kg.

(7) Mængderne blev indberettet som »plader« med en gennemsnitsvægt på 800 kg. pr. plade.

(8) Produkter bestemt til eksport til tredjelande.

(9) Mærket som bestrålet, selv om bestråling ikke er tilladt.

(10) 1 prøve var ikke korrekt mærket.

(11) To af de bestrålede prøver var korrekt mærket.

(12) I Ungarn og Nederlandene testede hhv. 1 og 2 prøver positive for bestråling, men de var korrekt mærket.